অবশ্য সড়ক বিভাগের এক কর্মকতা বলেন, সত্যি কথা বলতে, তিনটা কিভাবে সমন্বয় করে বাস ভাড়া কমানো হবে সেটি কঠিন কাজ। আর করলেও তা বাস্তবায়নযোগ্য হবে না। ওই কর্মকর্তা জানিয়েছেন, তাই ডিজেলের দাম একবারেই আরো কয়েক টাকা কমালে সাধারণ মানুষ এর উপকার পেতো। আবিগত তত্ত্বাবধায়ক সরকারের সময় তেলের দাম কমানোর কারণে একবার বাসভাড়া কমানো হয়। ওই সময় তেলের দাম ৫৫ টাকা থেকে কমিয়ে ৪৮ টাকা করা হয়েছিল। এ ছাড়া ২০০৯ সালে আওয়ামী লীগ ক্ষমতায় আসার পর তেলের দাম আরেকবার কমানোয় বাসভাড়া কমানো হয়েছিল। সে সময় তেলের দাম হয়েছিল প্রতি লিটার ৪৪ টাকা। ভাড়া কমানোর কথা বলা হলেও বাস্তবে সেটা কার্যকর হয় না বলেই সাধারণ মানুষের অভিযোগ।